Når er det best å reise til Storbritannia?
Det er anbefalt å reise til Storbritannia om sommeren dersom du helst vil ha varme temperaturer og mest mulig oppholdsvær. Sommeren går fra juni-september, og det er som regel rundt 20 grader. Dette er en fin sesong å reise dersom du har planer om å være mye utendørs, for eksempel om du skal på fotturer i det skotske høyland, eller om du skal på badeferie til Sør-England. Det er også svært populært å reise til storbyene i Storbritannia på langhelger. En London-tur passer året rundt, og her er det spesielt populært å reise i julen, over nyttår og i påsken. Det er greit å merke seg at dersom du reiser i fellesferier, er det ofte litt høyere priser for flybilletter. Bruk momondo for å sammenligne priser, og vær ute i god tid, så får du sikret deg et rimelig opphold. Manchester har også blitt en fantastisk spennende by, og den gamle industribyen kan by på moderne og trendy restauranter, barer og kaféer. I tillegg er det mye spennende gatekunst og ikke minst tradisjonelle puber der du kan ta deg en såkalt pint.